JU DNEVNI CENTAR ZA DJECU SA SMETNJAMA I TEŠKOĆAMA U RAZVOJU HERCEG NOVI

Nikole Ljubibratića 82 E

PIB 02818426 ŽIRO RAČUN 510-46945-49

Broj: 265.

Herceg Novi, 26. 10. 2020. godine.

Na osnovu čl.40 Zakona o državnoj imovini („Sl.list CG“ br.21/09,40/11) i čl. 5, 14, 24, i 25, 27 Uredbe o prodaji i davanju u zakup stvari u državnoj imovini („Sl.list CG“ br.44/10), i čl.27 Statuta JU Dnevni centar za djecu sa smetnjama i teškoćama u razvoju Herceg Novi, Direktorica JU Dnevni centar za djecu sa smetnjama i teškoćama u razvoju Herceg Novi, objavljuje sledeći:

TREĆI JAVNI POZIV

ZA PRODAJU POKRETNIH STVARI – PUTNIČKOG VOZILA PUTEM JAVNOG NADMETANJA

1.JU Dnevni centar za djecu sa smetnjama i teškoćama u razvoju Herceg Novi objavljuje treći javni poziv za prodaju pokretnih stvari - putničkog vozila, marke FIAT DUCATO 2,8 JTD, registarske oznake HN CG 086 broj šasije ZFA24400007804139, snaga motora 94 kW, zapremina motora 2800 cm3, godina proizvodnje 2006, broj vrata 4, prva registracija u CG 11.04.2011.godine, vozilo registrovano do 10.04.2019.godine, pređeno kilometara 223580 km, boja siva metalik, pogonsko gorivo euro dizel, masa praznog vozila 2140 kg, vozilo se ne može pokrenuti, neispravan automatski prenosnik – menjač.

2.Zainteresovana lica mogu neposredno izvršiti uvid predmetnog vozila svakog radnog dana u vremenskom intervalu od 07 do 15 časova, na adresi Nikole Ljubibratića 82 E, a takođe dobiti informacije o predmetnom vozilu putem telefona Dnevnog centra 068 846 170.

3.Početna cijena predmetnog vozila iznosi 1645.25 eura, (hiljadu šesto četrdeset pet eura), koja je utvrđena nalazom i mišljenjem vještaka saobraćajne struke mr Ljubomira Odalovića od 16.09.2020.godine.

4.Ugovor o prodaji biće zaključen po donošenju odluke o izboru najpovoljnijeg ponuđača, s obavezom isplate kupoprodajne cijene odmah po zaključenju ugovora. Primopredaja vozila će se izvršiti nakon isplate kupoprodajne cijene.

5.Pravo učešća na javnom nadmetanju imaju sva pravna i fizička lica, koja dostave blagovremenu i kompletnu dokumentaciju i dokaz o uplaćenom depozitu u iznosu od 100,00 eura na žiro račun JU Dnevni centar za djecu sa smetnjama i teškoćama u razvoju Herceg Novi, broj 510-46945-49, uz napomenu da se uplata vrši na ime “depozita za učešće na javnom nadmetanju”.

6.Uz ponudu, zainteresovana lica dužna su dostaviti:

- lične podatke ( za fizička lica ime I prezime, adresa stanovanja, JMBG odnosno broj lične karte ili pasoša, a za pravna lica naziv I sjedište, izvod iz Centralnog registra privrednih subjekata za ponuđača,

- ovjerena punomoć ukoliko ponuđač ne učestvuje lično u postupku nadmetanja,

- dokaz o uplaćenom depozitu iz predhodnog člana.

U prijavi nije potrebno navoditi iznose ponuđene cijene, jer se samom dostavom ponude smatra da se prihvata početna cijena, a od broja zainteresovanih učesnika zavisi ishod aukcije.Ukoliko lice nakon registracije učesnika odustane od ponude, nema pravo na povraćaj depozita.

7.Rok za podnošenje ponuda je 30.10.2020.godine.

Javni poziv će biti objavljen u dnevnom listu “ Dan” i na internet stranici Dnevnog centa.

Ponude se dostavljaju u zatvorenim kovertama na adresu:

JU Dnevni centar za djecu sa smetnjama I teškoćama u razvoju -Herceg Novi, Nikole Ljubibratića 82 E, (sa naznakom PRIJAVA ZA NADMETANJE ZA PRODAJU PUTNIČKOG VOZILA - NE OTVARAJ) zaključno sa 30.10.2020.godine.

8.Javno nadmetanje će se održati dana 02.11.2020.godine sa početkom u 12.00. časova, u prostorijama Dnevnog centra u prisustvu prijavljenih i registrovanih učesnika za nadmetanje. Nadmetanje će voditi Komisija imenovana od strane Direktorice Dnevnog centra.

9.Neblagovremene i nepotpune ponude smatraju se nevažećim.

10.Početna prodajna cijena definisana je ovim pozivom, a ukoliko više lica prihvati ponuđenu cijenu, ista se povećava za 3% od početne cijene do dobijanja najpovoljnijeg ponuđača.

11.Učesnik koji ponudi najviši iznos prodajne cijene, proglašava se za najpovoljnijeg kupca, a njegova ponuda biće prihvaćena ponudom za kupovinu. Uplaćeni depozit se uračunava u iznos kupovne cijene. Postupak javnog nadmetanja se smatra uspješnim i ako je dostavljena jedna važeća ponuda. Prvorangirani je dužan da u roku od 5 dana od proglašenja uplati cjelokupni iznos prodajne cijene, u suprotnom će se ugovor o prodaji zaključiti da drugorangiranim ponuđačem.

12.Učesnicima koji ne budu proglašeni za prvorangirane ponuđače, depozit će biti vraćen u roku od 7 dana od donošenja odluke o izboru najpovoljnije ponude, uplatom na njihove žiro račune.

13. JU Dnevni centar za djecu sa smetnjama i teškoćama u razvoju - Herceg Novi će sa najpovoljnijem kupcem zaključiti ugovor o prodaji poštujući uslove ovoga poziva, dok će sredstva uplaćenog depozita biti uračunata u prodajnu cijenu.

Obradio: Direktor:

Sekretar Ratko Maslovarić Dragica Kosić